钦定古今图书集成/历象汇编/庶征典/第131卷 > 王充论衡 > 《赈救诸道水灾德音》编制
## 钦定古今图书集成/历象汇编/庶征典/第131卷 > 王充论衡 > 《赈救诸道水灾德音》编制

敕：“朕以寡德，临御万邦，宵旰忧勤，匪敢自暇。然仁未
及物，诚不动天，阴阳失和，水潦为败，致兹灾沴，害及
生灵。江淮之间，滁和尢甚，当宁轸惕，永言疚怀。其淮
南道滁和两州应水损县，据所申奏漂溺人户处，委
本道观察使与本州刺史子细检勘，全放今年秋税
钱米，仍以义仓斛斗逐便据户赈接。其浙西、浙东、宣”
歙、鄂岳、江西、鄜坊、山南东道，并委观察使与所在长
吏，“据淹损田苗，漂坏庐舍，及虫螟所损，节级矜减，指
实奏闻。如没溺甚处，亦以义仓量事赈救。其京兆府
河南府所损县，即据顷亩，依常例检覆，分数蠲减。州
县牧宰，各务抚安，必令均济，称朕意焉。”